อธิบดีกรมศุลรับตำแหน่งคุมเอเชีย-แปซิฟิก
อธิบดีกรมศุลรับตำแหน่งคุมเอเชีย-แปซิฟิก ต่อจากศุลกากรประเทศเกาหลี มีวาระดำรงตำแหน่ง 2 ปี
2 ก.ค. 2553

อธิบดีกรมศุลรับตำแหน่งคุมเอเชีย-แปซิฟิก ต่อจากศุลกากรประเทศเกาหลี มีวาระดำรงตำแหน่ง 2 ปี
นายสมชัย สัจจพงษ์ อธิบดีกรมศุลกากร กล่าวว่า ในระหว่างการประชุมองค์การศุลกากรโลก (World Customs Organization: WCO) ซึ่งจัดขึ้นระหว่างวันที่ 24-26 มิ.ย. 2553 ณ ประเทศเบลเยี่ยม ศุลกากรเกาหลีในฐานะ Vice-Chair ภูมิภาค เอเชีย-แปซิฟิก ได้เชิญอธิบดีกรมศุลกากรไทยขึ้นรับมอบธงเพื่อเป็นสัญลักษณ์การรับมอบตำแหน่ง Vice-Chair ภูมิภาคเอเชีย-แปซิฟิก ต่อจากศุลกากรประเทศเกาหลี โดยมีประเทศไทยจะมีวาระ การดำรงตำแหน่งดังกล่าว จำนวน 2 ปี ตั้งแต่ปี 2553-2555 
นายสมชัย กล่าวว่า ตำแหน่งที่ได้รับเป็นการคัดเลือกบุคคลที่เหมาะสม และได้ขอบคุณประเทศสมาชิกภูมิภาคเอเชีย-แปซิฟิก ที่ได้เลือกให้ประเทศไทยดำรงตำแหน่งดังกล่าว พร้อมได้แสดงเจตจำนงที่จะปฏิบัติหน้าที่ที่ได้รับมอบหมายอย่างเต็ม ที่ภายใต้การสนับสนุนของประเทศสมาชิกในภูมิภาคเอเชีย-แปซิฟิก และจะสืบทอดการปฏิบัติหน้าที่ Vice-Chair ต่อจาก ศุลกากรเกาหลี ซึ่งจะครบวาระการดำรงตำแหน่งในวันที่ 30 มิถุนายน 2553
ทั้งนี้ในฐานะ WCO Vice-Chair ของภูมิภาคเอเชีย-แปซิฟิก จะมีบทบาท หน้าที่ และความรับผิดชอบต่อประเทศสมาชิก 33 ประเทศ คือ
1. เป็นหลักในการส่งเสริมความร่วมมือระหว่างประเทศสมาชิกในภูมิภาค รวมทั้งส่งเสริมประเทศสมาชิกให้มีส่วนร่วมในกิจกรรมของ WCO
2. แจ้งความต้องการของภูมิภาคเกี่ยวกับกิจกรรมของ WCO และนำความคิดเห็นของประเทศสมาชิกในภูมิภาค เสนอต่อที่ประชุม Policy Commission
3. เป็นตัวแทนของ WCO ในการประชุมระหว่างประเทศในภูมิภาค
4. เป็นเจ้าภาพการประชุมระดับภูมิภาค เพื่อสนับสนุนกิจกรรมของ WCO และหารือในเรื่องที่เป็นความสนใจของสมาชิกในภูมิภาคฯ
5. จัดทำสื่อสิ่งพิมพ์ รายงาน วารสาร กิจกรรมต่าง ๆ ของภูมิภาค รวมถึงการดูแลและปรับปรุง Website ของภูมิภาค เอเชีย-แปซิฟิก
6. เป็นเจ้าภาพจัดการประชุม Regional Head of Customs Administrations Conference ครั้ง ที่ 14
7. เป็นผู้ประสานงานในการพัฒนา ปรับปรุงและประเมินผลและจัดพิมพ์ แผนยุทธศาสตร์ของภูมิภาค (Regional Strategic Plan : RSG)
นายสมชัย กล่าวว่า ประโยชน์ที่ได้รับการรับตำแหน่ง จะทำให้ศุลกากรไทยได้มี โอกาสมีส่วนร่วมในการกำหนดและผลักดันนโยบายที่สำคัญขององค์การศุลกา กรโลก ทำให้ศุลกากรไทยมีโอกาส ร่วมพิจารณาและแสดงความคิดเห็นต่อแนวทางในการปฏิบัติที่สำคัญ ๆ ของภูมิภาคเอเชีย-แปซิฟิก ก่อนนำเข้าสู่การพิจารณาและลงมติของที่ประชุมประจำ ปี WCO Council Session เพื่อให้ประเทศสมาชิก นำมาถือปฏิบัติ ช่วยส่งเสริมบทบาทของ ศุลกากรไทยในเวทีศุลกากรโลก และช่วยในการพัฒนาบุคลา กรของศุลกากรไทยให้ได้รับความรู้และประสบการณ์ในการทำงานระดับสากล เพิ่มขึ้น